Setu, adwelomp buan ha buan an holl abegoù a zo da gaout aon rak ar produoù OGK : Da gentañ en em ledont e diavaez ar parkeier e-lech ma vezont produet, hag an embregerezhioù a sav traoù OGK a zo perchenn warne, koulz war ar re en em gav er  parkeier ha war ar re a zo en em ledet diaotre. An devezh ma vo kavet produoù OGK barzh ho liorzh e vo Monsanto perchenn ouzh ho liorzh ! Da eil hon eus gwelet ne oa ket graet an OGK evit produiñ muioch pe gwelloch, met evit rediañ al labourerien-douar da brenañ ingal produoù an embregerezhioù bras. Gwelet hon eus ivez e tegase ar produoù OGK ur pezh mell gwander dirak ar chleñvedoù, dre ma lakaont al liesseurted genetikel da vont da get, hag eo al liesseurted-mañ an doare efedusañ da harzañ ma n em ledfe  ur chleñved. An dra diwezhañ bet gwelet ganeomp a oa ar riskloù evit ar pezh a sell ouzh an allergiezhioù, dre ma veze implijet er produoù OGK traoù ha na vezont ket lakaet e boued an dud peurliesañ. Ha dre ma ne vez etiketenn ebet, neus ket tu da chouzout ma teu ar gudenn ouzh ur produ OGK.    Evit gouzout e peseurt merkoù boued e vez kavet produoù OGK :  http://www.greenpeace.org/france/press/reports/guide-ogm-...